P6_TA(2007)0163

Zivsaimniecības resursu saglabāšana un ilgtspējīga izmantošana *

Eiropas Parlamenta 2007. gada 26. aprīļa normatīvā rezolūcija par priekšlikumu Padomes regulai, ar ko groza Regulu (EK) Nr. 2371/2002 par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku (COM(2006)0587 — C6-0402/2006 — 2006/0190(CNS))

(Apspriežu procedūra)

Eiropas Parlaments,

- ņemot vērā Komisijas priekšlikumu Padomei (COM(2006)0587) [1],

- ņemot vērā EK līguma 37. pantu, saskaņā ar kuru Padome ar to ir apspriedusies (C6-0402/2006),

- ņemot vērā Reglamenta 51. pantu,

- ņemot vērā Zivsaimniecības komitejas ziņojumu (A6-0085/2007),

1. apstiprina grozīto Komisijas priekšlikumu;

2. aicina Komisiju attiecīgi grozīt tās priekšlikumu saskaņā ar EK līguma 250. panta 2. punktu;

3. aicina Padomi informēt Parlamentu, ja tā ir paredzējusi nepievienoties Parlamenta apstiprinātajam tekstam;

4. prasa Padomei vēlreiz ar to apspriesties, ja tā ir paredzējusi būtiski grozīt Komisijas priekšlikumu;

5. uzdod priekšsēdētājam nosūtīt Parlamenta nostāju Padomei un Komisijai.

KOMISIJAS IEROSINĀTAIS TEKSTS | PARLAMENTA IZDARĪTIE GROZĪJUMI |

Grozījums Nr. 3

1. PANTA 1. PUNKTS11. panta 5. punkts (Regula (EK) Nr. 2371/2002)

5. Laikā no 2003. gada 1. janvāra līdz 2006. gada 31. decembrim ar piecus gadus vecu vai vecāku zvejas kuģu galvenā klāja modernizāciju nolūkā uzlabot drošību uz kuģa, darba apstākļus, higiēnu un produktu kvalitāti var palielināt kuģa tonnāžu, ja šāda modernizācija nepalielina kuģa zvejas potenciālu. Robežlīmeņus, kas noteikti saskaņā ar šo pantu un 12. pantu, attiecīgi koriģē. Attiecīgā jauda nav jāņem vērā, dalībvalstij izveidojot iekļaušanas un izslēgšanas bilanci saskaņā ar 13. pantu. | 5. Ar galvenā klāja modernizāciju nolūkā uzlabot drošību uz kuģa, darba apstākļus, higiēnu un produktu kvalitāti var palielināt kuģa tonnāžu, ja šāda modernizācija nepalielina kuģa zvejas potenciālu. Robežlīmeņus, kas noteikti saskaņā ar šo pantu un 12. pantu, attiecīgi koriģē. Attiecīgā jauda nav jāņem vērā, dalībvalstij izveidojot iekļaušanas un izslēgšanas bilanci saskaņā ar 13. pantu. |

Grozījums Nr. 1

1. PANTA 2. PUNKTS11. panta 6. punkta 1. un 2. ievilkums (Regula (EK) Nr. 2371/2002)

—4% no gada vidējās tonnāžas, kas samazināta ar valsts atbalstu laikā no 2003. gada 1. janvāra līdz 2006. gada 31. decembrim dalībvalstīm, kas bija Kopienas sastāvā 2003. gada 1. janvārī, un 4% no gada vidējās tonnāžas, kas samazināta ar valsts atbalstu laikā no 2004. gada 1. maija līdz 2006. gada 31. decembrim dalībvalstīm, kas Kopienai pievienojās 2004. gada 1. maijā, un | —10 % no gada vidējās tonnāžas, kas samazināta ar valsts atbalstu laikā no 2003. gada 1. janvāra līdz 2006. gada 31. decembrim dalībvalstīm, kas bija Kopienas sastāvā 2003. gada 1. janvārī, un 10% no gada vidējās tonnāžas, kas samazināta ar valsts atbalstu laikā no 2004. gada 1. maija līdz 2006. gada 31. decembrim dalībvalstīm, kas Kopienai pievienojās 2004. gada 1. maijā, un |

—4% no tonnāžas, kas flotei samazināta ar valsts atbalstu no 2007. gada 1. janvāra. | —10% no tonnāžas, kas flotei samazināta ar valsts atbalstu no 2007. gada 1. janvāra. |

Grozījums Nr. 2

1. PANTA 2. PUNKTS13. panta 1. punkta c) apakšpunkta 1.a un 1.b daļa (jauna) (Regula (EK) Nr. 2371/2002)

| Tomēr šis jaudas samazinājums nekādā gadījumā nedrīkst samazināt kuģa drošumu, apdzīvojamību vai zivju apstrādes sistēmu efektivitāti. Turklāt, ņemot vērā, ka samazināšanas mērķis ir novērst jebkādu kuģa zvejas jaudas palielinājumu, pirmās daļas noteikumi nav jāņem vērā, ja dzinējs ir nomainīts, lai taupītu enerģiju un/vai uzlabotu kuģa veiktspēju citās jomās, bet ne zvejas jaudas ziņā, vai ja attiecībā uz kuģa izmantošanu ir izvēlētas selektīvākas zvejas metodes. |

[1] OV vēl nav publicēts.

--------------------------------------------------